Turnaje Grand Slamu


Australian Open

French Open



Wimbledon

US Open

**Grandslam** alebo **Grand Slam** je najvyššia kategória mužského a ženského profesionálneho tenisu. V jednej sezóne zahŕňa štyri turnaje, anglicky nazývané "**majors**", Australian Open v polovici januára, French Open (tiež známy ako Roland Garros) približne od konca mája do začiatku júna, Wimbledon v júni až júli a US Open v auguste až septembri. Každý turnaj sa hrá počas dvoch týždňov. Wimbledon je najstarší, založený v roku 1877, po ňom nasleduje US Open, z roku 1881, ďaľej French Open z roku 1891 a najmladší, Australian Open, je z roku 1905. V roku 1946 bol Wimbledon odohraný pred French Open a v roku 1977 sa Australian Open hral dvakrát, v januári a v decembri. Do otvorenej éry tenisu, ktorá začala roku 1968, boli turnaje pomenované ako Championships, od roku 1968 potom majú v názve Open (Australian Open, French Open, US Open).

Grandslamové turnaje neprevádzkuje Asociácia profesionálnych tenistov (ATP) ani Ženská tenisová asociácia (WTA), ale Medzinárodná tenisová federácia (ITF). Avšak ATP a WTA udeľujú body v rebríčku na základe výkonu hráča v hlavnej súťaži.

Pôvodne termín Grandslam označoval víťazstvo vo všetkých štyroch najvýznamnejších medzinárodných tenisových turnajoch počas jednej kalendárnej sezóny v jednej z piatich kategórii: dvojhra mužov, dvojhra žien, štvorhra mužov, štvorhra žien a zmiešaná štvorhra.

Výhra všetkých štyroch veľkých turnajov v ktoromkoľvek okamihu kariéry tenistu sa označuje ako kariérny Grandslam. Získaním zlatej medaily na letných olympijských hrách a zároveň vyhratím štyroch veľkých turnajov v jednom kalendárnom roku je známe ako zlatý grandslam alebo častejšie zlatý slam. Víťazstvo všetkých štyroch turnajov spolu s finále ATP alebo finále WTA v jednom roku je známe ako superslam.

Súčasnú podobu grandslamu v jednom roku vyhral ako prvý Don Budge v roku 1938. Grandslam doposiaľ vyhralo 17 hráčov, hoci v najprestížnejších singlových tituloch iba šiesti. Získanie grandslamu je pomerne vzácnym javom – napríklad v mužskej dvojhre sa to za celú otvorenú éru podarilo len Rodovi Laverovi v roku 1969. Poslednou ženou, ktorá získala Grandslam v dvojhre, bola Steffi Grafová v roku 1988.

Vzhľadom na stále väčšiu špecializáciu hráčov (predovšetkým v mužskej kategórii) a na fakt, že jednotlivé grandslamové turnaje sa hrajú na rôznom povrchu (predovšetkým French Open so svojím pomalým antukovým povrchom sa odlišuje od všetkých ostatných), je dnes získanie grandslamu v dvojhre stále menej pravdepodobné. Výnimkou z pravidla sa stal v rokoch 2006 a 2007 Roger Federer, ktorému Grandslam tesne unikol – vyhral Wimbledon, Australian Open a US Open, na French Open, ale prehral vo finále s Rafaelom Nadalom.

Grandslamové turnaje
--------------------

| Turnaj | Obdobie | Miesto | Založený | Povrch | Aktuálni víťazi |
| --- | --- | --- | --- | --- | --- |
| Mužská dvojhra | Ženská dvojhra | Mužská štvorhra | Ženská štvorhra | Zmiešaná štvorhra |
| **Australian Open** | polovica/koniec
januára | Melbourne Park,Austrália Melbourne, Austrália | 1905 | tvrdý | SRB Novak Đoković | USA Sofia Kenin | USA  Rajeev RamGBR  Joe Salisbury | HUN  Tímea BabosFRA Kristina Mladenovic | CZE Barbora KrejčíkováCRO  Nikola Mektić |
| **French Open** | koniec mája/
začiatok júna | Stade Roland-Garros,Francúzsko Paríž, Francúzsko | 1891 | antuka | ESP Rafael Nadal | POL Iga Świątek | GER Kevin KrawietzGER  Andreas Mies | HUN  Tímea BabosFRA Kristina Mladenovic | TPE  Latisha ChanCRO  Ivan Dodig |
| **Wimbledon** | koniec júna/začiatok júla | All England Lawn Tennis and Croquet Club,Spojené kráľovstvo Londýn, Spojené Kráľovstvo | 1877 | tráva | SRB Novak Đoković | ROU Simona Halep | COL  Juan Sebastián CabalCOL  Robert Farah | TPE Hsieh Su-weiCZE Barbora Strýcová | TPE  Latisha ChanCRO  Ivan Dodig |
| **US Open** | koniec augusta/začiatok septembra | USTA Billie Jean King National Tennis Center,USA New York, Spojené štáty americké | 1881 | tvrdý | AUT Dominic Thiem | JPN Naomi Osaka | CRO  Mate PavićBRA  Bruno Soares | GER  Laura SiegemundRUS  Vera Zvonareva | USA  Bethanie Mattek-SandsGBR  Jamie Murray |

Grandslamoví víťazi
-------------------

| # | Rok | Športovec | Kategória |
| --- | --- | --- | --- |
| 1 | 1938 | USA Donald Budge | Mužská dvojhra |
| 2 | 1951 | Austrália Ken McGregorAustrália Frank Sedgman | Mužská štvorhra |
| 3 | 1953 | USA Maureen Connolly | Ženská dvojhra |
| 4 | 1960 | Brazília Maria Bueno | Ženská štvorhra |
| 5 | 1962 | Austrália Rod Laver | Mužská dvojhra |
| 6 | 1963 | Austrália Margaret CourtAustrália Ken Fletcher | Zmiešaná štvorhra |
| 7 | 1965 | Austrália Margaret Court | Zmiešaná štvorhra |
| 8 | 1967 | Austrália Owen Davidson | Zmiešaná štvorhra |
| 9 | 1969 | Austrália Rod Laver | Mužská dvojhra |
| 10 | 1970 | Austrália Margaret Court | Ženská dvojhra |
| 11 | 1983 | Švédsko Stefan Edberg | Junior mužská dvojhra |
| 12 | 1984 | USA Martina NavrátilováUSA Pam Shriverová | Ženská štvorhra |
| 13 | 1988 | Západné Nemecko Steffi Graf | Ženská dvojhra |
| 14 | 1998 | Švajčiarsko Martina Hingisová | Ženská štvorhra |
| 15 | 2009 | Holandsko Esther VergeerHolandsko Korie Homan | Ženská štvorhra na vozíku |
| 16 | 2011 | Holandsko Esther VergeerHolandsko Sharon Walraven | Ženská štvorhra na vozíku |
| 17 | 2013 | Holandsko Aniek van KootHolandsko Jiske Griffioen | Ženská štvorhra na vozíku |
| 18 | 2014 | Francúzsko Stéphane Houdet | Mužská dvojhra na vozíku |
| 19 | 2014 | Japonsko Yui Kamiji
Spojené kráľovstvo Jordanne Whiley | Ženská štvorhra na vozíku |
| 20 | 2019 | Holandsko Diede de GrootHolandsko Aniek van Koot | Ženská štvorhra na vozíku |
| 21 | 2019 | Austrália Dylan Alcott | Zmiešaná štvorhra na vozíku |


|  |  |
| --- | --- |
| Portal | Tenisový portál |

Zdroje
------

*Tento článok je čiastočný alebo úplný preklad článku Grandslam (tenis) na anglickej Wikipédii.*

| Grandslamové tenisové turnaje |
| --- |
| Australian Open • French Open • Wimbledon • US Open |